text: Radikal siger nej til Folketinget
  12 januar 2012 kl. 07.58
  Torben Elsig-Pedersen trækker sig som radikal folketingskandidat i Vejle - og siger også nej til at afløse Marlene Borst Hansen, når hun om kort tid går på barselsorlov.
  Torben Elsig-Pedersen driver et kommunikationsbureau i Vejle, hvor han netop har udvidet aktiviteterne, da han ikke blev valgt til Folketinget i september trods et godt personligt valg.
  - Allerede efter valget overvejede jeg trække mig som kandidat - og nu fører jeg det ud i livet, da jeg af hensyn til mit firma ikke kan bruge de næste otte måneder på at være barselsvikar, siger Torben Elsig-Pedersen.
  Han fortsætter som medlem af byrådet i Vejle.
  